Shop Nineties Drawstring Bags online | Spreadshirt
Nineties Drawstring Bags
90s 1990s - Nineties Party
90s 90´s nineties Vintage Used Look gift idea
93 Ninety Three HANDDRAWN-NUMBERS Vriendinne bereik saam mylpaal | Xplorio Xplorio
Vriendinne bereik saam mylpaalPublished: 27 June 2013, By: Gansbaai Courant, Category: Gansbaai CommunityVoor sit Elsie Taljaard (90), met agter vlnr haar oorblywende seuns en dogter, Herman Taljaard, Lilly Otto en George Taljaard tydens Elsie se 90ste verjaardag
Twee vriendinne het onlangs die besonderse mylpaal van 90 jaar bereik. Hulle is Elsie Taljaard en Sylva van Zyl. Gansbaai Seniorklub het, onder leiding van Angela Caie, ‘n geselligheid vir hulle in Gansbaai Lionsklub se saal gereël en daar is sommer heerlik saamgekuier. Dié twee is op hul onderskeie verjaardae ook deur familie onthaal. Elsie is op 18 Junie 1923 in Paardeberg (Stanford-omgewing) gebore. Tot op 16-jarige ouderdom het sy op Diepgat naby Caledon grootgeword en daarna op die plaas Karwyderskraal tussen Hawston en Botrivier. Elsie is vir die afgelope 50 jaar ‘n Gansbaaier en het 6 kinders, waarvan 3 oorlede is en 15 kleinkinders. Sy woon vir die afgelope ±28 jaar by haar dogter, Lilly Otto in De Kelders. Haar twee seuns, Herman Taljaard van Gansbaai en George Taljaard van die Kaap en ander familie het haar verjaardagvieringe op 18 Junie aan huis van Lilly bygewoon.
Lily is ‘n voormalige werknemer van Francois en Deonora de Jongh van Gansbaai Courant toe hulle vroeër jare die eienaars van Gansbaai se Skulpieswinkel was. Intussen het Lilly se dogter, Samantha Otto, sowat 3 jaar gelede ook vir Francois en Deonora begin werk, maar vir Gansbaai Courant.
Vlnr is Jeanette Steyn, Jacobus Steyn (broer), Sylva van Zyl (90), Rina Maree (dogter) en Jeanne Maree (kleindogter) tydens Sylva se 90ste verjaardag
Die tweede 90-jarige vriendin, Sylva, is op 17 Junie 1923 in Swellendam gebore en sy het in Worcester grootgeword. Vir 20 jaar, 1950 tot 1970, was Sylva ‘n Gansbaaier, waarna sy na Riviersonderend verhuis het. In 1985 het sy na Gansbaai teruggekeer, waar sy vir die afgelope 28 jaar steeds woon. Sy het net een dogter, Rina Maree en 2 kleinkinders. Tot op ouderdom 87 het Sylva steeds haar eie huis en tuin in De Kelders onderhou, alleen daar gewoon en nog self haar motor bestuur. Sedert 1 Augustus 2010 is sy na Herberg-aan-See Tehuis vir Bejaardes. ‘n Verrassingsgeselligheid is deur haar dogter, Rina Maree, vir haar in die NGK se Kleinsaaltjie gereël. Gansbaai Courant dra graag opregte gelukwense aan hierdie twee inwoners oor.